Vartijaimusolmukkeen gammakuvaus

|  |  |
| --- | --- |
| Kuvaus: | Ohje tutkimukseen tulevalle potilaalle |

**Tutkimuksen tarkoitus** Selvittää vartijaimusolmukkeen sijainti ja merkitä se iholle.

**Esivalmistelut** Ei tarvita

**Tutkimuksen kulku** Radiolääkeinjektio annetaan ennen leikkausta joko samana päivänä tai leikkausta edeltävänä päivänä. Kuvaus tehdään joko heti injektion jälkeen ja/tai leikkauspäivän aamuna. Kuvaus kestää 15-45 minuuttia.

**Tutkimuksen jälkeen** Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 24 tunnin/vuorokauden imetystauko tutkimuksen jälkeen. Tauon aikana lypsetty maito tulee hävittää.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**Lisätiedot**  Mikäli sinulla on kysyttävää tai sinulle tulee äkillinen este, ota yhteys kliinisen fysiologian ja isotooppilääketieteen yksikköön puh. 017 - 173270.